തിങ്ങി നിറഞ്ഞ് ജയിലുകള് പുതിയ സ്ഥലം കണ്ടെത്താനാകാതെ വകുപ്പ് കാഞ്ഞങ്ങാട്: പുതിയ ജില്ല ജയിലിന് സ്ഥലം കണ്ടെത്താനാകാതെ ജയില് വകുപ്പ് വലയുമ്ബോള് തടവുകാരെ കൊണ്ടു നിറഞ്ഞ് ജില്ലയിലെ ജയിലുകള്. കാഞ്ഞങ്ങാട് ജില്ല ജയില്, കാസര്കോട് സ്പെഷല് സബ് ജയില്, ചീമേനി തുറന്ന ജയില് എന്നിങ്ങനെ മൂന്നു ജയിലുകളാണ് ജില്ലയിലുള്ളത്. ചീമേനിയില് റിമാന്ഡ് തടവുകാരെ പാര്പ്പിക്കാന് സാധിക്കില്ല. കാഞ്ഞങ്ങാട്ട് നൂറുപേരെ മാത്രം പാര്പ്പിക്കാനുള്ള സൗകര്യമേയുള്ളൂ. എന്നാല് 150ല് പരം തടവുകാര് ഇവിടെ കഴിയുന്നുണ്ട്. കാസര്കോട് 70 തടവുകാരെ മാത്രം പാര്പ്പിക്കാനുള്ള സൗകര്യമേയുള്ളൂ. ജില്ലയില് 200 തടവുകാരെ പാര്പ്പിക്കാന് സൗകര്യമുള്ള തരത്തില് ജില്ല ജയില് സ്ഥാപിക്കണമെന്ന ജയില് വകുപ്പിെന്റ തീരുമാനത്തിന് വര്ഷങ്ങളുടെ പഴക്കമുണ്ട്. ജില്ലയില് എവിടെയെങ്കിലും സ്ഥലം വിട്ടു നല്കിയാല് പകരം സ്ഥലം നല്കാമെന്നും നിലവില് ജില്ല ജയില് സ്ഥിതി ചെയ്യുന്ന ചെമ്മട്ടംവയലിലെ കെട്ടിടം ജില്ല ആശുപത്രിയുടെ വികസനത്തിനായി വിട്ടു നല്കാമെന്നും ജയില് വകുപ്പ് അറിയിച്ചിരുന്നു. ചട്ടഞ്ചാലിന് സമീപത്തെ വ്യവസായ വകുപ്പിന് കീഴിലുള്ള സ്ഥലമാണ് ജയിലിനു വേണ്ടി ആദ്യം പരിഗണിച്ചത്. എന്നാല് പല കാരണങ്ങള് കൊണ്ടും അത് നടന്നില്ല. പിന്നീട് പെരിയയില് പ്ലാേന്റഷന് കോര്പറേഷെന്റ കീഴിലുള്ള പത്തേക്കര് സ്ഥലം വിട്ടുകിട്ടുന്നതിനായി ചീമേനി ജയില് സൂപ്രണ്ട് ആര്.സാജന് സി.എച്ച്. കുഞ്ഞമ്ബു എം.എല്.എയുമായി ചര്ച്ച നടത്തിയിരുന്നു. എം.എല്.എ താല്പര്യം പ്രകടിപ്പിച്ചെങ്കിലും പ്ലാേന്റഷന് കോര്പറേഷെന്റ ഭാഗത്തു നിന്നും അനുകൂലമായ തീരുമാനം ഇതുവരെയും വന്നിട്ടില്ല. ഒരിടത്തും അനുയോജ്യമായ സ്ഥലം കിട്ടിയില്ലെങ്കില് ചീമേനി തുറന്ന ജയില് വളപ്പില് തന്നെ ജയില് സ്ഥാപിക്കാനുള്ള നടപടിയുമായി മുന്നോട്ടു പോകാനാണ് ജയില് വകുപ്പ് ഒരുങ്ങുന്നത്.